సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
మా సినిమా ఫ్లాఫ్ కాదు.. మూడో పార్ట్ వస్తోంది!
తమ సినిమా ఫ్లాఫ్ అయినట్టుగా జరుగుతున్న ప్రచారం అబద్ధమని అంటున్నాడు
TNN | Updated:
Aug 18, 2017, 09:08AM IST
తమ సినిమా ఫ్లాఫ్ అయినట్టుగా జరుగుతున్న ప్రచారం అబద్ధమని అంటున్నాడు ధనుష్. సౌందర్య రజనీకాంత్ దర్శకత్వంలో, తను హీరోగా నటించిన సినిమా &lsquo;వీఐపీ-2&rsquo; విషయంలో స్పందించాడితను. చెన్నైలో సక్సెస్ మీట్ నిర్వహించి.. వీఐపీ -2 హిట్టే అని ఈ హీరో స్పష్టం చేశాడు. అంతే కాదు, ఈ సినిమాకు మూడో పార్టు రాబోతోందని కూడా ఈ హీరో ప్రకటించడం విశేషం. &lsquo;వీఐపీ-3&rsquo; వస్తుందని, అందుకు సంబంధించిన స్క్రిప్ట్ వర్క్ చేస్తున్నామని ధనుష్ చెప్పుకొచ్చాడు.
తమిళ, తెలుగు భాషల్లో సూపర్ హిట్ అయిన &lsquo;వీఐపీ&rsquo; సినిమాకు సీక్వెల్ గా &lsquo;వీఐపీ-2&rsquo; వచ్చింది. వీఐపీలో నటించిన ప్రధాన తారగణం అంతా వీఐపీ-2లోనూ అగుపించింది. అదనంగా బాలీవుడ్ నటీమణి కాజోల్ తోడయ్యింది. భారీ అంచనాల మధ్యే వచ్చిన వీఐపీ-2 పట్ల క్రిటిక్స్ పెదవి విరిచారు. ముందుగా తమిళంలో విడుదల అయిన ఈ సినిమా నెగిటివ్ టాక్ ను పొందింది. అయితే అదంతా అబద్ధమని తమ సినిమా సూపర్ హిట్ అని ధనుష్, ఈ సినిమా డైరెక్టర్ సౌందర్య అంటున్నారు.